Jadwiga od Poljske
<s>Jadwiga (mađarski: Hedvig, njemački: Hedwig, ?, 1373.- Krakov, 17. jul 1399.) bila je poljska kraljica koja je vladala zemljom od 1384. do 1399.</s>

<s>Njezinom  udajom za velikog kneza Litvanije - Jagela, stvorena je Poljsko-Litvanska Unija koja je egzistirala više od dva vijeka.</s>

<s>Biografija</s>

<s>Jadwiga je rođena kao kći ugarsko- poljskog kralja Ludovika I. Velikog i Elizabeta Kotromanić.</s>

<s>Kad joj je otac umro 11. septembra 1382., njena starija sestra Marija izabrana je za ugarsko-hrvatsku kraljicu, ali su Poljaci odlučili prekinuti ugarsko- poljsku 
personalnu uniju i izabrali djevojčicu Jadwigu za svoju kraljicu (tad je imala devet godina).</s>

<s>Jadwiga je okrunjena za poljsku kraljicu 15. oktobra 1384.</s>

<s>Poljski magnati imali su puno veći plan sa njom - htjeli su da se uda za Jagela kako bi stvorili kraljevinu veću od nekadašnje sa Ugarskom.</s><s>Ta nova Unija promijenila je odnos snaga u Centralnoj Evropi.</s><s>Taj brak je također otvorio put evangelizaciji i pokrštavanju dotad većinom paganskih Litvanaca.</s>

<s>Jagelo je kršten u Krakov u 15. februaru 1386., a već 18. februara održano je vjenčanje sa Jadwigom , pa je 4. marta i okrunjen za poljskog kralja.</s><s>Međutim sve dok je Jadwiga živjela, Jagelo je zajednički vladao sa njom, s tim da je Jadwiga ostala vodeća ličnost u Uniji.</s><s>Tek nakon što je umrla pri porodu ostavši bez nasljednika, njen muž je postao i realni suveren u Poljskoj.</s>

<s>Jadwiga se za svoje vladavine iskazala kao mecena obrazovanja i crkve, naročito se trudila da religijom ujedini svoje nove podanike, osnovala je posebni koledž za Litvance u Pragu i financirala obnovu Univerziteta u Krakovu, koji je dovršen nakon njezine smrti, i kasnije imenovan - Jagelonski univerzitet.</s><s>On je ispao njeno najvažnije dostignuće - institucija nastala po uzoru na Univerzitet u Parizu, koja je izrasla u centar poljske kulture i nauke.</s>

<s>Za svog posjeta Poljskoj papa Ivan Pavao II je Jadwigu 8. juna 1997. u Krakovu  proglasio sveticom katoličke crkve.</s>

<s>Izvori</s>

<s>Vanjske veze</s>

<s>Jadwiga queen of Poland 
 Jadviga</s>

<s>Poljski vladari
Katolički sveci</s>

